AI คาดกำไรปีนี้โตก้าวกระโดด หลังตุน Backlog กว่า 1.2 พันลบ.-ผลงาน AIE เทิร์นอะราวด์!
AI คาดกำไรปีนี้โตก้าวกระโดด หลังตุน Backlog กว่า 1.2 พันลบ.-ผลงาน AIE เทิร์นอะราวด์!
AI คาดกำไรปีนี้โตก้าวกระโดด หลังตุน Backlog กว่า 1.2 พันลบ.-ผลงาน AIE เทิร์นอะราวด์!
11 มิ.ย. 2562

นายณรงค์ ธารีรัตนาวิบูลย์ ประธานกรรมการ บริษัท เอเชียน อินซูเลเตอร์ จำกัด (มหาชน) หรือ AI เปิดเผยว่า ทิศทางรายได้ปีนี้จะเติบโตเท่าตัวจากปีก่อนที่ทำได้ 2,608.27 ล้านบาท ขณะที่กำไรสุทธิจะเติบโตก้าวกระโดดจากปีก่อนที่ทำได้ 322.71 ล้านบาท เนื่องจากบริษัท เอไอ เอนเนอร์จี จำกัด (มหาชน) หรือ AIE ซึ่งเป็นบริษัทย่อยที่ถือหุ้นอยู่ 61.77% และทำธุรกิจผลิตและจำหน่ายน้ำมันไบโอดีเซลนั้นจะเข้าสู่การเทิร์นอะราวด์เต็มตัวทั้งจากธุรกิจเดิมและธุรกิจใหม่
สำหรับการดำเนินงานเฉพาะในส่วนของ AI  ปีนี้คาดมีรายได้ราว 1,000 ล้านบาท เติบโตจากปีก่อน โดยปัจจุบันบริษัทมีงานในมือรอรับรู้รายได้ (Backlog) มูลค่า 1,200 ล้านบาท ซึ่งจะรับรู้รายได้ในปีนี้ราว 80% ของมูลค่างานทั้งหมด ขณะที่คาดว่าจะรักษาอัตรากำไรสุทธิให้อยู่ระดับไม่ต่ำกว่า 40%
ส่วน AIE คาดว่าผลการดำเนินงานจะเติบโตตามยอดขายไบโอดีเซลที่จะเพิ่มเป็น 6 แสนลิตร/วัน จากเดิม 4 แสนลิตร/วัน หลังรัฐปรับนโยบายการจำหน่ายน้ำมันดีเซลซึ่งมีส่วนผสมของไบโอดีเซล 7% (B7) เป็น B10 รวมถึงสนับสนุนให้มีการใช้ B20 มากขึ้นด้วย ส่งผลให้ความต้องการใช้ไบโอดีเซลเพิ่มขึ้นอย่างมีนัยสำคัญ และทำให้ราคาขายเข้าสู่ช่วงขาขึ้น
“หลักๆ แล้วจะมาจากการเติบโตของ AIE เป็นหลัก หลังจากที่ภาครัฐบาลสนับสนุนให้มีการใช้ B10 และ B20 ส่งผลให้ราคาขายปรับตัวดีขึ้นอย่างต่อเนื่อง และกำลังการผลิตของบริษัทยังเหลือที่จะสามารถผลิตได้อีก AIE จึงเป็นตัวสนับสนุนการเติบโตของบริษัทได้ค่อนข้างดี และอนาคตอาจจะมีกำไรที่ดีกว่า AI อีก” นายณรงค์ กล่าว